
Hjem fra ferie med ufo¬ 
foto? 


Læsernes indsendte ufo-fotos kan ikke altid forklares, så ufo- 
mail efterlyser fortsat læsernes fotografier af mystiske ting. 

Af Ole Henningsen 

Feriefoto fra Østrig 


SU FOI.... 


Hej 


Øhhh... Jeg ved ikke rigtig hvad jeg skal skrive , for jeg ved heller ikke om det 
er jer jeg skal kontakte angående dette. 

Sådan indledte 15-årige Jannie 16. juni 2004 sin mail til SUFOI og fortsatte 


bl.a.: 


Min familie og jeg har været på ferie i år. Vi skulle til Ungarn og vi kørte i 
minibus derned. For at køre derned skulle vi køre gennem Østrig. Min stedmor 
havde taget vores nye „fancy" digitalkamera med og hun sad og tog en masse 
billeder ud gennem forruden af de mange bjerge osv. Et par uger efter vi er 
kommet hjem, lægger vi billederne ind på computeren.!! 

Der er en masse billeder, men ét af dem skiller sig ud fra de andre... 
Oppe i det ene hjørne af billedet, kan vi se noget der er formet som en cd, 
men det kan det jo ikke være... Vi kigger nærmere på det ved at zoome ind 
med 400% (mere kan den ikke zoome)!! Vi er ikke naive eller noget, men vi 

kan ikke se at det kan være andet end et. uindentificeret flyvende objekt! 

Jeg syntes bare, at det kunne være spændende og så jeg vil gerne have svar 
på om det ER en UFO eller om det er noget fake!!!! 





Kraftig forstørrelse af billedet fra Østrig ligner et klassisk ufo-foto. 


Fugl på færde? 

Ved blot at kigge på det modtagne billede, var det redaktørens og 
undertegnedes første indskydelse, at det meget troligt kunne være en fugl, der 
var kommet med på billedet, og det var da også den konklusion, en af SUFOIs 
fotokonsulenter, Dan Frederiksen, hælder til som mulighed. Han gør samtidig 
opmærksom på, at der ikke er tegn på kunstigt frembragte elementer. Der er 
heller ikke tale om optisk illusion. 

Dan Frederiksen fremhæver også, at aftegningen på billedet formentlig er ret 
tæt på med baggrund i, at den er sort, og der er en diset atmosfære. Havde 
den været ude ved bjergtoppen ville aftegningen i det mørkeste være af 
samme farve som det mørkeste på bjerget. Jo længere væk jo mere 
atmosfærisk farvet og diset (uskarp). Den virker derfor til at være relativt tæt 
ved. 

- Man kunne forestille sig en fugl i en akavet stilling , om end jeg ikke kan 
afgøre hvilken stilling og dermed genkende aftegningen som en fugl, siger Dan 
Frederiksen, og fortsætter: 

- >Røgstriben< kan være tilfældigt sammenfald med en plettet skyformation 
bag motivet. 

- Der kan ikke konkluderes hverken for eller imod „UFO", men jeg hælder til en 
fugl som årsag. 

Som typisk er motivet meget lille og informationen deri ikke nok til en klar 
afgørelse, slutter Dan Frederiksen. 



Pa det originale foto fra Østrig ses det lille mystiske objekt øverst i venstre 
hjørne. Billedet er taget ud gennem forruden på en minibus på en motorvej i 
Østrig, sommeren 2004. 


Stenslag i forruden? 

SUFOIs fotokonsulent Hans Bødker kom med et overraskende bud på, hvad 
den lille genstand kunne tænkes at være: 

- Der er for mig ingen tvivl om, at det fotograferede objekt er et stenslag i 
bilens forrude med deraf følgende lysbrydning, der danner det CD-formede 
objekt. 

- Det må kunne efterprøves ved at se på bilens forrude, siger Hans Bødker og 
tilføjer, at billedet efter de indeholdte data er taget med et NIKON 
digitalkamera model E2500. 

- Stenslag er et godt bud, jeg ikke havde tænkt på, siger Dan Frederiksen til 
denne løsning og påpeger, at digitale kameraer har kunstig forstærkning af 
kontrast og „edge enhancement". Han mener endvidere, at f. eks at den hvide 
linie på „objektets" højre side er en digital effekt og altså ikke noget der var i 
motivet i virkeligheden. 

Det er desværre udbredt blandt fabrikanter og kan ødelægge små motiver som 
det omtalte her. 

Det kan altså se mere eller mindre glasagtigt ud af forkerte årsager, tilføjer 
Dan Frederiksen. 

Men et stenslag på forruden ville jo være nemt at efterkontrollere. 





Kender du fotografen? 

Her løber vi dog ind i et praktisk problem. Det viser sig nemlig, at vi desværre 
ikke kan komme i forbindelse med fotografen, da den anvendte e-mail adresse 
ikke kan bruges. 

Så kender læserne 15-årige Jannie eller evt. Birgit Skov, der har været på ferie 
i Østrig og Ungarn i år, så vil vi meget gerne i forbindelse med dem for at 
kunne komme videre med sagen. 



Rumdragter gøres klar til rumvandring på ISS 

Foto: NASA 


ISS på 
sommerh 
imlen 

Af Ole Henningsen 

Den internationale 

Rumstation ISS kan 
endnu en kortere 
periode i timerne før og 
efter midnat ses fra 
danske breddegrader. 

I nedenstående tabel kan 
man se, hvornår, i hvilken 
højde over horisonten i 
grader og i hvilket 

verdenshjørne rumstationen cirka vil komme til syne, og hvornår og i hvilken 
retning, den igen vil forsvinde. 

ISS vil kunne ses som en meget stor lysende stjerne, der langsomt (eller 
hurtigt, efter temperament!) i løbet af nogle minutter bevæger sig hen over 
den sydlige del af himlen i 
retning fra vest mod øst. 

Rumstationen er i øjeblikket 
bemandet med en 
amerikaner og en russer. 

De to astronauter, Mike 
Fincke og Gennady Padalka, 
gennemførte den 30. juni 
den anden af de 
rumvandringer, der er 
planlagt indenfor deres 6 
mdr. lange ophold i 
rumstationen. 

Den Internationale Rumstation fotograferet af 
Ole Henningsen, Søllested. Med en lang 
eksponeringstid ses ISS som en lille lysende 
streg på himlen. 




Under vandringen i rummet udskiftede de en defekt styreelektronikboks til 
rumstationens ene gyroskop, som der har været problemer med i nogen tid. 

Når den amerikanske astronaut Mike Fincke den 18. juni var i intens kontakt 
med kontrolcentret i Houston, skyldtes det, at han denne dag blev far til en 
datter. 


Det er første gang, at en NASA-astronaut er blevet far, mens han befinder sig i 
rummet. Så der blev efterfølgende uddelt cigarer og slik i kontrolcenteret. 

Tiderne kan variere en lille smule. Gå derfor ud i god tid. Der er ingen replay- 
eller slow motion-knap på 
fænomenet! 

Efter 24. juli vil der så igen 
gå en måneds tid, før vi 
igen fra Danmark kan 
iagttage ISS på himlen. 

ISS foran Solen 

Den 8. juni 2004 var mange 
mennesker verden over ude 
for at se planeten Venus 
passere solskiven. 

Dette gjaldt også Tomås 
Maruska fra Bratislava i 
Slovakiet. 

Ved at studere passagerne 
for ISS fandt han ud af, at 
hvis han besøgte sin onkel i 
den lille landsby Stupava, få 
kilometer nord for 
Bratislave, så ville han der 
med sine opstillede instrumenter kunne se rumstationen passere foran 
solskiven på samme tid, som der var Venus passage. 



Under Venus passagen lykkedes det Tomås 
Maruska at tage en række fotos af rumstationen 
ISS med solskiven og Venus som baggrund. 


Foto: Tomås Maruska 























Som sagt så gjort. Den astronomiske kikkert og det fotografiske udstyr blev 
flyttet til Stupava, der lå i det meget smalle bælte på kun 4,5 km. hvorfra 
observation og ' 


Tomås Maruskas kone Gitka og deres 7-årige 
datter Zuzka med det tekniske udstyr, der blev 
anvendt til fotograferingen. 

Foto: Tomas Maruska 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 





